Nyeste Skilderie af Kiøbenhavn, 1807-03-21
Krigsskuepladsen. Kongen af Sverrig har modtaget to vidtløftige Rapporter fra Gouverneur v. Essen, den ene af 25 og den anden af 28 f. M., hvis væsentligste Jndhold er følgenden: Da det blev nødvendigt at fordrive Fienden fra Heidenholtz Skov, for at nedhugge samme, saa udrykkede d. 21 Febr. Kl. 12 f. M. 4 Canoner af ridende Artillerie, 3 Comp Jægere. Skoven blev recogneseret og saa befriet fra Fienden, at Arbeidsmandskabet kunde begynde sit Foretagende. Canoner holdtes bagved i Reserve, for efter Omstændighederne at kunne benyttes. Der forløb over en Time, uden at noget Skud løsnedes, men undertiden samlede Fienden sig i smaa Detachementer fra alle Sider. J tre Korteer beholdt de deres Stilling, men derpaa begyndte en heftig Tirailleurild med de Tydsk Svenske Jægere. Artillerie Brigade Chefen, Oberst Norbye faldt af Hesten mellem to Canoner, truffen af en Jægerkugle midt i Panden. Derpaa begyndte Canonilden atter med Druehagelskud, som bragte Fiendens Jld til at tie og adspredte de større Detachementer, som samlede sig. Jmidlertid opnaaedes Hovedøiemedet: Skovens Nedhugning, og Fienden blev derved fordrevet fra en Post, hvor han foruroligede vore Forposter. Foruden Oberst Norby, havde vi 1 Død, 4 Saarede. Een af de saarede Artillerister kunde man ikke formaae til at lade sig forbinde saalænge Affairen stod paa. - D. 21 om Morgenen, da det ved Prosnitz ud til Rugen anlagte Batterie var færdigt, begyndtes atter Canonaden med Canonerne mod Fiendens Batterie ved Nenhoff, som en god Stund ikke besvaredes. Men da Canonaden blev almindelig fandt man, at Fienden, foruden sit sædvanlige Batterie, endnu paa 3 andre Steder, havde nedgravet sig og plantet Canoner, hvorfra vore Batterier bleve beskudte. Fiendens Jld blev snart bragt til at tie. Strax efter Oberst Norbys Død blev Oberst Hampus Mørner sendt i hans Sted til Rugen. - D. 22de forefaldt en ubetydelig Fægtning ved Triebseer Front. Lieuren. Dikelmann, som var afsendt med en Toldjagt, for at krydse imellem Den Ruden og Penemunde, tvang Bønderne paa det sidste Sted til at hente 10 store Baade ved Kysten af Penemunde og gik med disse til Rudon. D. 24de afgik en hemmelig Expedition fra Stralsund, under Major Henning, hvis Tropper bestode af 200 Jægere, og 4 Canonsluper. Man erfarede at de Franske havde forladt Dars, da de mærkede Canonsluppernes Ankomst. 1 Lieuten. og 50 Jægere sendtes i Land ved Byen Farrenkamp, 1/2 Miil fra Barth. Jngen Vagt fandtes ved Portene, af hvilken Aarsag de bleve lukkede. Lieuten. Clairfelt og Bark marcherede ind i Staden, udsendte Smaa Patrouiller overalt paa Gaderne, toge Fanger og Bytte, af Geværer, Sabler og Munderingsstykker, hvor vanskeligt det end var at finde dem i de Huse, hvor de laae skjulte, adskillige fjendtlige Skud løsnedes fra Husene paa vore Jægere, men uden at saare nogen. 4 Mand af Fiendens Tropper bleve ihielskudte, og 1 blev med Bajonnetten ihjelstukken af en Jægercorporal, efter at han havde løsnet et Pistolskud paa ham, og var i Færd med at affyre det andet. De Fanger, der bleve gjorte, bestode af 1 Underofficier, 1 Corporal, samt 14 Mand, deels Jnfanterister, deels Jægere til Hest. - Fangerne førtes ombord paa Canonslupperne, ligesom de bleve grebne. Da vore Jægere rykkede ind i Barth bleve de af 30 til 40 af Stadens Borgere modtagne med Udraab: "eve Sven skeerne!" Der uddeeltes iblandt dem, efter forrettet Expedition, al muelig Forfriskning af Viin, Brændeviin og Brød. 4 Heste, som ikke kunde medføres, bleve ihielstukne. - Da man erfarede at en fjendtlig Forstærkning kunde ventes, indskibede Tropperne sig med de gjorte Krigsfanger a. og afseilede d. 26 til Stralsund, hvor den lille Escadre lykkelig ankom, efterat den havde aldeles forstyrret 12 Baade, bortført nogle af de lette og taget en stor Jagt paa Slæbetouget.